Трансэлектрыка

**«Трансэлектрыка»** — дзяржаўнае электраперадавальнае прадпрыемства Румыніі, заснаванае ў ліпені 2000 году.

На 2019 год асноўнымі пайшчыкамі АТ «Трансэлектрыка» былі: Міністэрства гаспадаркі і гандлю Румыніі — 58,688 %, ТАА «Дэдэман» (Бакэў) — 6,143 %, іншыя юрыдычныя асобы — 27,498 %, фізычныя асобы — 7,669 %.

## Будова
На 2019 год АТ «Трансэлектрыка» перадавала электраэнэргію пры напрузе звыш 110 кілявольт з дапамогай:
* 8834,4 км лініяў электраперадачы (ЛЭП), зь іх 3,1 км пры 750 кВ, 4915,2 км пры 400 кВ, 3875,6 км пры 220 кВ і 40,4 км пры пры 110 кВ, у тым ліку па 486,2 км міжсыстэмных лініяў;
* 81 электрападстанцыяў, зь іх 1 пры 750 кВ, 38 пры 400 кВ і 42 пры 220 кВ;
* 216 трансфарматарных установак на 38 058 мэгавольт-ампэр (МВА), зь іх 2 па 1250 МВА, 2 па 500 МВА, 22 па 400 МВА, 31 па 250 МВА, 81 па 200 МВА, 1 на 100 МВА, 2 па 63 МВА, 9 па 40 МВА, 24 па 25 МВА, 1 на 20 МВА, 32 па 16 МВА і 9 па 10 МВА.

«Трансэлектрыка» ўлучала 8 зямельных аддзяленьняў электраперадачы:
* Бакэўскае, што кіравала кіравала лініямі электраперадачы (ЛЭП) ў 7 паўночна-ўсходніх паветах — Баташаньскім, Бэкаўскім, Васлуйскім, Вранчанскім, Нямцкім, Сучаўскім і Яскім: 91,5 км ЛЭП напругай 400 кілявольт, 213,6 км на 400 кВ выкарыстоўвалі на 220 кВ, 715,7 км на 220 кВ і 29,5 км на 110 кВ, а таксама 8 трансфарматарных падстанцыяў у Бакэве, Гуцінасе, Думбраве, Мунтэні, Романе (Нямцкі павет), Сучаве, ФАІ і Факшанах (Вранчанскі павет);
* Бухарэсцкае, што кіравала ЛЭП у сталіцы і 8 ваколічных паветах — Бузэўскім, Джурджанскім, Дымбавіцкім, Ілфаўскім, Калараскім, Прахаўскім, Тэлеорманскім і Яламіцкім: 860 км ЛЭП па 400 кілявольт і 380 км па 220 кВ, 12 трансфарматарных электрападстанцыяў у Бразі (Прахаўскі павет), Бухарэсьце, Гіздару (Джурджанскі павет), Гура-Яламіцэй (Яламіцкі павет), Домнешце (Ілфаўскі павет), Думбраве (Прахаўскі павет), Манастырэі (Калараскі павет), Пэлікану-Сталпу, Турну-Мэгурэле (Тэлеорманскі павет), Тыргавіштэ (Дымбавіцкі павет) і Фундэні;
* Канстанцкае, што загадвала ЛЭП у 4 паўднёва-ўсходніх паветах — Брэільскім, Галацкім, Канстанцкім і Тулчанскім: 154,6 км ЛЭП па 750 кілявольт выкарыстоўвалі на 400 кВ, 836,2 км па 400 кВ і 153,1 км па 220 кВ, 9 трансфарматарных падстанцыяў у Барбошы (Галацкі павет), Ісакчы (Тулчанскі павет), Канстанцы, Лаку-Сараце (Браільскі павет), Меджыдыі (Канстанцкі павет), Смардане (Галацкі павет), Тулчы, Філешці і Чэрнаводзе (Канстанцкі павет);
* Клужанскае, што загадвала ЛЭП у 5 паўночна-заходніх паветах — Біхорскім, Клужанскім, Мармароскім, Салажанскім і Сату-Марэскім: 951,5 км ЛЭП напругай 220 кВ і 400 кВ, 10 станцыяў, зь іх 4 напругай 400 кВ у Арадзе (Біхорскі павет), Гадаліне (Клужанскі павет), Клуж-Напоцы і Рашыёры;
* Краёўскае, што кіравала ЛЭП у 3 паўднёва-заходніх паветах — Горжанскім, Должанскім і Мехедынцкім: 1528 км ЛЭП па 220 і 400 кВ, 3 падстанцыі напругай па 400 кілявольт пад Жалезнай брамай, Равінарам і Турчэнем (Горжанскі павет) і 7 падстанцыяў па 220 кВ пад Ішалніцай (Должанскі павет);
* Пітэшцкае, што загадвала ЛЭП у 3 паўднёвых паветах — Арджэскім, Вылчанскім і Олцкім: звыш 1200 км ЛЭП па 220 і 400 кілявольт, 9 трансфарматарных станцыяў у Арэфе і Браду (Арджэскі павет), Пітэшце, Раўрэне і Ступарэі, Слаціне (Олцкі павет), Драганэшць-Олце і Градзішце;
* Сыбіўскае, што кіравала ЛЭП у сярэдзінных паветах: 987 км ЛЭП;
* Тымішаарскае, што кіравала ЛЭП у 4 заходніх паветах — Арадзкім, Караш-Севярынскім, Тыміскім і Хунедоарскім.

Даччынымі прадпрыемствамі «Трансэлектрыкі» былі:
* АТ «Апэратар рынку электраэнэргіі» — праводзіць рынкавы гандаль электраэнэргіяй між вытворцамі і спажыўцамі;
* АТ «Гандлёвае таварыства па тэхнічным абслугоўваньні ЛЭП» (з 2001 г.) — чыніць і замяняе электрычнае абсталяваньне;
* АТ «Формэнэрг» (ад 1 красавіка 2002 г.) — навучае супрацоўнікаў працы з абсталяваньнем;
* АТ «Тэлетранс» (са студзеня 2003 г.) — забясьпечвае сувязь прадпрыемства праз больш як 5000 км оптавалаконных лініяў;
* АТ «Ісэмэнэрг» (з 2004 г.) — выпускае электраразьмеркавальнае абсталяваньне.

## Расцэнкі
На 2019 год АТ «Трансэлектрыка» выстаўляла наступныя расцэнкі за мэгават-гадзіну: за перадачу электраэнэргіі — 18,7 леяў ($4,45), за абслугоўваньне абсталяваньня — 12,88 леяў ($3,07).

## Мінуўшчына
31 ліпеня 2000 году ўрад Румыніі зацьвердзіў Пастанову № 627 аб падзеле Румынскай энэргетычнай управы на 4 прадпрыемствы, адным зь якім стала «Трансэлектрыка». 29 жніўня 2006 году акцыі «Трансэлектрыкі» разьмясьцілі на Бухарэсцкай фондавай біржы.

## Крыніцы

## Вонкавыя спасылкі
* 
* АТ «Тэлетранс»

Катэгорыя:Арганізацыі Бухарэсту
Катэгорыя:Эканоміка Румыніі
Катэгорыя:Энэргетычныя кампаніі
Катэгорыя:Дзяржаўныя кампаніі
Катэгорыя:Зьявіліся ў 2000 годзе